**Anbasad Swis nan peyi Dayiti –** Kap egzekite pwojè PARHAFS la nan biwo pwojè dirèk Pòsali

**Kontra bòs mason**

Kontra sa a fèt ant Responsab fanmi : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# seri : \_\_\_\_\_\_\_\_Nan lokalite : \_\_\_\_\_\_\_\_\_\_\_\_\_\_\_\_\_\_\_\_ **#**CIN/NIF :\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ak

Bòs : \_\_\_\_\_\_\_\_\_\_\_\_\_\_\_\_\_\_\_\_\_\_\_CIN /NIF : \_\_\_\_\_\_\_\_\_\_\_\_\_\_\_\_\_\_\_\_\_\_\_Tel : \_\_\_\_\_\_\_\_\_\_\_\_\_\_\_

Sou kontwòl Pwojè PARHAFS la nan biwo pwojè dirèk Pòsali

Pou dezyèm faz pwojè « PARHAFS » la rekonstwiksyon ak reparasyon kay nan premyè seksyon Chadonyè, PARHAFS ap bay plis pase senkant (50) fanmi sipò finansye ak sipò teknik pou yo kapab rekonstwi oswa repare kay yo. Se yon pwojè ki baze sou apwòch patisipatif, sa vle di fanmi an ap patisipe nan tout sa ki ap fèt nan travay la. Se fanmi nan kap chwazi bòs ki pral rekonstwi oswa repare kay li asanm ak enjenyé a. Kontra ap siyen ant bòs la, chèf fanmi an ak PARHAFS.

**Atik 2 : Objektif Kontra a**

1. Kontra sa a bay esplikasyon sou tout kondisyon yon bòs dwe ranpli pou li travay nan pwojè PARHAFS la, li genyen detay sou angajman bòs la, angajman chèf fanmi an ak PARHAFS pou travay la kapab fèt selon tout prensip TKLA yo. Li pale sou patisipasyon fanmi an dwe bay nan travay la sou kòman ak ki fason yap peye bòs yo.
2. Kontra sa valab pou kay sa a sèlman, kontra a dwe siyen avan travay la komanse.

**Atik 3 : Deskripsyon travay yo**

Bòs mason an responsab pou reyalize travay sa yo :

* Fondasyon kay la, fondasyon twalèt la ak baz chatodo a
* Masonri ramplisaj pano (mi) yo ak finisyon, ak enstalasyon sistèm dlo lapli a

Lap gen poul fè travay sa yo selon tout prensip TKLA li te aprann nan fòmasyon PARHAFS te ba li a epi lap travay sou sipèvizyon yon enjenyè pwojè a

**Atik 4 : Prensip ak kondisyon pou peye bòs la**

Pri travay la fikse selon gwosè kay la, PARHAFS ap peye bòs mason an pou chak etap li byen reyalize nan konstriksyon an :

* Premye etap : Fondasyon kay la, fondasyon latrin nan ak baz chatodo a (apre validasyon enjenyè PARHAFS la)
* Dezyèm etap : Panno kay la fini, sistèm kaptaj dlo lapli a enstale (apre validasyon enjenyè

 PARHAFS la)

**Dimansyon Kay la : □ Small □ Medium A □ Medium B**

|  |  |  |  |  |
| --- | --- | --- | --- | --- |
| **Pèman** | **Etap** | **Small**(Sifas 24m2) | **Medium A**(Sifas 30m2) | **Medium B**(Sifas 36m2) |
| **1e Pèman** | **Fondasyon kay la** | **17,300 HTG** | **18,900 HTG** | **20,000 HTG** |
| **Fondasyon latrin** | **5,400 HTG** | **5,400 HTG** | **5,400 HTG** |
| **2e pèman** | **Masonri ramplisaj (pano (mi) ak finisyon kay la.** | **21,600 HTG** | **23,250 HTG** | **24,850 HTG** |
| **Enstalasyon sistèm dlo lapli****(Baz ak Enstalasyon goutyè)** | **5,400 HTG** | **5,400 HTG** | **5,400 HTG** |

Bòs la dwe fè tout travay PARHAFS te di pou li fè yo epi enjenyè a dwe valide travay yo pou bòs la kapab jwen lajan li.

**Atik 5: Obligasyon Bòs la.**

1. Bòs mason an dwe pran fòmasyon sou Teknik konstriksyon lokal amelyore (TKLA) nan PARHAFS epi jwenn validasyon ekip fòmasyon pwojè a.
2. Bòs mason an pran angajman pou li fè travay la selon prensip TKLA li te aprann nan fòmasyon yo, an menm tan li aksepte pou li swiv tout konsèy teknik enjenyè PARHAFS la te aprann li.
3. Bòs ki siyen kontra a reponsab poul mete bon jan kontwòl sou lòt bòs li pran pou travay avèk li yo nan fason pou yo respekte prensip TKLA yo.
4. Bòs la pran angajman pou li pa gaspiye materyo nou ba li pou fè travay la.
5. Bòs la pran angajman pou li patisipe nan tout reyinyon ekip PARHAFS la ap fè pou bòs yo.

**Atik 6: Sekirite sou chantye a**

1. PARHAFS pa responsab okenn aksidan sou kèlkeswa fòm ki ka rive pandan ekzekisyon chantye a, se responsablite bòs ki siyen kontra a pou li sekirize tèt li ak ekip lap dirije a

**Atik 7: Responsablite chèf fanmi an**

1. Chèf fanmi an pran angajman pou li mete materyo yo disponib pou bòs la travay.
2. Chèf fanmi an pran angajman pou li bay otorizayon peye bòs la lè travay la fini epi byen fèt.

**Atik 8: Responsablite PARHAFS**

1. PARHAFS pran angajman pou li fòme bòs yo avan yo kòmanse travay.
2. PARHAFS pran angajman pou li bay yon enjenyè sipèvize epi bay bòs la bon jan esplikasyon sou koman travay la dwe fèt.
3. PARHAFS pran angajman pou li peye travay bòs la apre validasyon enjenyè a

**Atik 9 : Konpòtman ak Moralite**

Atizan an ak PARHAFS pran angajman sou bon jan mezi pou anpeche kòripsyon, evite tout move zafè, PARHAFS pap pran okenn avantaj patikilye ou byen kado nan men okenn bòs si yon bagay konsa fèt yo pap travay ak bòs sa a ankò.

**Atik 10 : Chanjman nan kontra a.**

1. Chak bagay kap chanje nan kontra a dwe fèt ak PARHAFS, mèt kay la epi bòs la, sa dwe fèt sou papye epi siyen ak 3 konsène yo anvan tout bagay.

***Fèt nan Port-Salut nan dat :*** *\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

Responsab fanmi an

Bòs Mason an

Chèf pwogram lan

…………………………………………